**Likovno področje: KIPARSTVO**

**Likovni motiv: ŽIVALSKA DRUŽINA**

**Likovni problem: PROSTO STOJEČI KIP IZ Dveh dimenzij v tri dimenzije** (Za lažje delo naj se žival opira najmanj na tri točke npr. muca-štiri noge, čaplja-dve nogi in rep, dinozaver-Trex- dve nogi in rep, hobotnica-osem lovk itd).

**Likovna tehnika: KIP IZ ALUMINIJASTE FOLIJE**

**Likovna naloga:** Iz aluminijaste folije naredi kip živali v velikosti od do 20 cm višine. Pri kiparjenju bodi pozoren na stabilnost in obhodnost (kip gledamo iz vseh strani). Pri figurah naj bo vidno gibanje – dinamika-( žival naj npr. skače, pleza, se vzpenja, leži, se pase)…

Izdelaj družino (najmanj 3 živali – samica, samec, mladiči).

POSTOPEK

1. Za eno žival odrežemo približno 50-100 cm ALU folije, ki jo z mečkanjem in stiskanjem preoblikujemo v žival. Tako dvodimenzionalno ploskev preoblikujemo v tridimenzionalni kip. Traku ne razrežemo, pač pa figuro oblikujemo iz enega kosa.
2. Če bi ti zmanjkalo traku za dokončanje izdelka, dodaj nov kos.
3. Pri oblikovanju bodi ustvarjalen

Ko likovno nalogo zaključiš:

1. napiši ime živalske družine – naslov izdelka,
2. opiši razliko med reliefom (izdelovali smo ga pri zadnji uri LUM – Hiša) in prosto stoječim kipom,
3. če imaš možnost, izdelek fotografiraj in ga skupaj z odgovoroma pošlji na e-poštni naslov tvojega učitelja likovne umetnosti:

jana.frank@os-cerknica.si,

bernarda.dolnicar@os-cerknica.si,

jernej.dolnicar@os-cerknica.si.

Ko se ponovno vidimo v šoli k pouku likovne umetnosti, prinesi izdelek v šolo. Skupaj jih bomo ovrednotili (ne ocenili) in postavili razstavo.

Likovno nalogo lahko izdelaš na prostem, da se naužiješ sonca in svežega zraka.

Vas pozdravljamo vaši učitelji likovne umetnosti.

<https://www.pinterest.com/pin/496381190181103959/?nic_v1=1asF38z9E%2BHEzQrLYxwCILgJv2i3ClJmz2J4%2B6Q9lGi9PLtycjYaGVA5PZePVrkgGW>

  